โครงการตรวจสุขภาพเคลื่อนที่

หมู่ที่ 10 (โครงการพระราชดำริ)

ประจำปีงบประมาณ 256๕

\*\*\*\*\*\*\*\*\*\*\*\*\*\*\*\*\*

**วัตถุประสงค์**

๑. เพื่อจัดกิจกรรมตามพระราชดำริของสมเด็จพระเจ้าลูกเธอ เจ้าฟ้าจุฬาภรณวลัยลักษ์อัครราชกุมารี

๒. เพื่อตรวจคัดกรองและประเมินความเสี่ยงด้านสุขภาพของประชาชนอายุ ๑๕ ปีขึ้นไปต้องได้รับการตรวจสุขภาพประจำทุกปี

๓. เพื่อกระตุ้นให้ประชาชนเกิดความตื่นตัว ตระหนักต่อการดูแลสุขภาพตนเองและทราบปัจจัยเสี่ยงที่จะเกิดภาวะเจ็บป่วยในอนาคตของตนเองและครอบครัว นำไปสู่การปรับเปลี่ยนและหลีกเลี่ยงพฤติกรรมเสี่ยง

๔. เพื่อกำหนดมาตรการและวิธีการเชิงรุกในการส่งเสริมสุขภาพ การป้องกันโรค และให้บริการที่เหมาะสมกับกลุ่มเป้าหมายแต่ละวัย แยกเป็นกลุ่มปกติ กลุ่มเสี่ยง กลุ่มป่วย และกลุ่มป่วยที่มีภาวะแทรกซ้อน

๕. เพื่อให้ชุมชนได้ทราบและสามารถวิเคราะห์สภาวะสุขภาพของชุมชน อันจะนำไปสู่การร่วมกับผู้นำชุมชน,องค์กรปกครองส่วนท้องถิ่น,ประชาชนในการวางแผนแก้ปัญหาสาธารณสุขของชุมชนได้ตามจริง

๖. เพื่อสร้างกระแส/รณรงค์/ประชาสัมพันธ์ ให้ประชาชนใส่ใจดูแลสุขภาพตนเองมากขึ้น

๗. เพื่อสนับสนุนข้อมูลด้านสุขภาพให้องค์กรปกครองส่วนท้องถิ่นให้มีข้อมูลการเฝ้าระวังและป้องกันความเสี่ยงจากโรคไม่ติดต่อ